Қазақстандық ғалым шоколад түсті кірпіш жасайтын технологияны ойлап тапты
DATE: 09:54, 22 Қаңтар 2023 | GMT +5
TITLE: Қазақстандық ғалым шоколад түсті кірпіш жасайтын технологияны ойлап тапты
URL: https://kaz.inform.kz/news/kazakstandyk-galym-shokolad-tusti-kirpish-zhasaytyn-tehnologiyany-oylap-tapty_a4026431/
META: DATE: 09:54, 22 Қаңтар 2023 | GMT +5
TOTAL WORDS: 161
AUTHOR(S):
TEXT: Тримарганец тетраоксиді бояғышын алудың жаңа технологиясы патенттелді. 2022 жылы жоба жетекшісі Руслан Сафаров әріптестерімен бірге Ғылым қорының грантын жеңіп алды. Бұл ғылыми әзірлемені коммерцияландыруға және өндіріске енгізуге мүмкіндік береді. «Қазақстанда марганец кендерінің едәуір қоры бар. Олардан бояғыш алуға болады. Біз ғылыми зерттеу жүргізіп, оның қорытындысы бойынша тримарганец тетраоксидін алудің технологиясын таптық. Оның үлгісін сараптау үшін Көкшетау қаласындағы кірпіш зауытына тапсырдық. Мамандар біздің жасаған өнімнің сапасы жақсы екендігін растады», - деді ЕҰУ оқытушы-зерттеушісі, химия ғылымдарының кандидаты Руслан Сафаров. Ғалым бүгінде бағдарламалау тілін меңгеріп, жаңа дағдыларды ғылыми жұмыстарында кеңінен қолдануда. Бұл өз кезегінде зерттеулердің аясын кеңейтуге жол ашты. «Геохимиялық зерттеулерде біз нейрондық желілерді қолдана бастадық. Химия, геология, IT қиылысындағы ғылымдардың мұндай үйлесімі жаңа қызықты нәтижелер береді, яғни объектілерді әдеттегі қарау кезінде айқын емес заңдылықтарды табуға мүмкіндік жасайды. Мен өзім бағдарламалаумен, ақпараттық жүйелерді құрумен айналысамын. Сондықтан геохимия мен қоршаған орта объектілерін бақылау саласында машиналық оқытудың нейрондық желілер және басқа технологиялары сияқты компьютерлік модельдерді қолдану бағытын игеремін. Бұл зерттеу аясын кеңейтуге көмектеседі», - дейді Р
